HU Az Európai Unió Hivatalos Lapja L 50/17

A BIZOTTSÁG 2008/17/EK IRÁNYELVE

(2008. február 19.)

az acefát, acetamiprid, acibenzolar-s-metil, aldrin, benalaxil, benomil, karbendazim, klórmekvát, klórtalonil, klórpirifosz, klofentezin, ciflutrin, cipermetrin, ciromazin, dieldrin, dimetoát, ditiokarbamátok, eszfenvalerát, famoxadon, fenhexamid, fenitrotion, fenvalerát, glifozát, indoxakarb, lambda-cihalotrin, mepanipirim, metalaxil-M, metidation, metoxi-fenozid, pimetrozin, piraklosztrobin, pirimetanil, spiroxamin, tiakloprid, tiofanát-metil és trifloxistrobin megengedett szermaradék-határértéke tekintetében a 86/362/EGK, a 86/363/EGK és a 90/642/EGK tanácsi irányelv bizonyos mellékleteinek módosításáról

(EGT-vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a gabonafélékben, illetve azok felületén található peszticid-szermaradványok megengedett legmagasabb mértékének meghatározásáról szóló, 1986. július 24-i 86/362/EGK tanácsi irányelvre (1) és különösen annak 10. cikkére,

tekintettel az állati eredetű élelmiszerekben, illetve azok felületén található peszticid-szermaradványok megengedett legmagasabb mértékének meghatározásáról szóló, 1986. július 24-i 86/363/EGK tanácsi irányelvre (2) és különösen annak 10. cikkére,

tekintettel az egyes növényi eredetű termékekben – többek között a gyümölcsökben és zöldségekben –, illetve azok felületén található peszticid-szermaradványok megengedett legmagasabb mértékének meghatározásáról szóló, 1990. november 27-i 90/642/EGK tanácsi irányelvre (3) és különösen annak 7. cikkére,

tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (4) és különösen annak 4. cikke (1) bekezdésének f) pontjára,

mivel:

(1) A 91/414/EGK irányelvvel összhangban az egyes növényi kultúrák esetében használandó növényvédő szerek engedélyezése a tagállamok felelőssége. Az engedélyezéseknek az emberi és állati egészségre és a környezetre gyakorolt hatások értékelésén kell alapulniuk. Az ilyen értékelések során figyelembe veendő elemek között szerepel a szerrel foglalkozók és a közelben tartózkodók expozíciója, a talajra, a vízi és légi környezetre gyakorolt hatás, valamint a kezelt növényi kultúrákon lévő szermaradékok elfogyasztása révén az emberekre és az állatokra gyakorolt hatás.

(2) A megengedett szermaradék-határértékek (MRL-ek) a peszticideknek a növények hatékony védelméhez szükséges minimális mennyiségét tükrözik, melyeket olyan módon alkalmaznak, hogy a szermaradék mennyisége a lehető legkisebb és toxikológiailag elfogadható legyen, különösen a becsült étrendi bevitel szempontjából.

(3) A 90/642/EGK, a 86/363/EGK és a 86/362/EGK irányelv hatálya alá tartozó peszticidekre vonatkozó MRL-eket folyamatosan felül kell vizsgálni, és ezek az újabb vagy a megváltozott felhasználás figyelembevétele érdekében módosíthatók. A Bizottság új vagy megváltozott felhasználási formákról értesült, amelyek az acefát, acetamiprid, acibenzolar-s-metil, aldrin, benalaxil, benomil, karbendazim, klórmekvát, klórtalonil, klórpirifosz, klofentezin, ciflutrin, cipermetrin, ciromazin, dieldrin, dimetoát, ditiokarbamátok, eszfenvalerát, famoxadon, fenhexamid, fenitrotion, fenvalerát, glifozát, indoxakarb, lambda-cihalotrin, mepanipirim, metalaxil-M, metidation, metoxi-fenozid, pimetrozin, piraklosztrobin, pirimetanil, spiroxamin, tiakloprid, tiofanát-metil és trifloxistrobin szermaradék-határértékeinek módosulásához vezethetnek.

(4) A közösségi eljárásokkal és gyakorlatokkal összhangban megvizsgálták és értékelték a fogyasztók e peszticidek szermaradékainak élelmiszer-ipari termékekben való előfordulásából eredő, élethosszig tartó expozícióját, figyelembe véve az Egészségügyi Világszervezet által közzétett iránymutatásokat is (5). E vizsgálatok és értékelések alapján a szóban forgó peszticidekre úgy kell megállapítani az MRL-eket, hogy az elfogadható napi bevitelt ne lépjék túl.

(5) Az acefátra, acetamipridre, karbendazimra, klórmekvátra, klórtalonilra, klórpirifoszra, ciflutrinra, cipermetrinre, ciromazinra, dieldrinre, dimetoátra, eszfenvalerátra, famoxadonra, fenitrotionra, indoxakarbra, lambda-cihalotrinra, mepanipirimre, metalaxil-M-re, metidationra, metoxi-fenozidra, pimetrozinra, piraklosztrobinra, tiaklopridra és tiofanát-metilre vonatkozóan akut referenciadózist (ARfD) állapítottak meg. A jelenlegi közösségi eljárásokkal és gyakorlattal összhangban megvizsgálták és értékelték a fogyasztóknak az e peszticidek szermaradékait esetlegesen tartalmazó élelmiszer-ipari termékek révén történő akut expozícióját, figyelembe véve az Egészségügyi Világszervezet által közzétett iránymutatásokat. Figyelembe vették a Növényügyi Tudományos Bizottság (SCP) szakvéleményét, különösen a peszticidekkel kezelt élelmiszer-ipari termékek fogyasztóinak védelmére irányuló tanácsokat és ajánlásokat (6) is. Az étrendi bevitel vizsgálata alapján az említett peszticidek MRL-jeit úgy kell meghatározni, hogy az akut referenciadózist biztosan ne lépjék túl. A többi szer esetében a rendelkezésre álló információk értékelése azt mutatta, hogy nincs szükség ARfD-re, és emiatt rövid távú értékelésre sem.

(6) Abban az esetben, ha a növényvédő szerek engedélyezett felhasználása nem eredményezi a szermaradék kimutatható mértékét az élelmiszer-ipari termékben vagy annak felületén, illetve ha felhasználásuk nem engedélyezett, vagy ha a tagállamok által engedélyezett felhasználást nem támasztják alá a szükséges adatok, vagy ha a harmadik országokban történő felhasználás a Közösség piacán forgalomba hozható élelmiszer-ipari termékekben vagy azok felületén szermaradékokat eredményez, és ezekről nem állnak rendelkezésre szükséges adatok, az MRL-ek az analitikailag kimutatható legalacsonyabb értéken kerülnek rögzítésre.

(7) Ideiglenes MRL-ek közösségi szintű meghatározása vagy módosítása nem mentesíti a tagállamokat az alól, hogy a 91/414/EGK irányelv 4. cikke (1) bekezdésének f) pontja és VI. melléklete szerint az acetamipridre, acibenzolar-s-metilre, famoxadon, fenamifoszra, glifozátra, indoxakarbra, mepanipirimre, metoxi-fenozidra, pimetrozinra, piraklosztrobinra, tiaklopridra és trifloxistrobinra vonatkozóan ideiglenes MRL-eket határozzanak meg. Ezen anyagok további felhasználásainak engedélyezésére négy év elegendőnek tűnik. Ezt követően az ideiglenes közösségi MRL-ek véglegessé válnak.

(8) Az érintett növényvédő szerek felhasználásának megfelelő felügyelete és ellenőrzése, illetve a fogyasztók védelme érdekében a 86/362/EGK, a 86/363/EGK és a 90/642/EGK irányelvben meghatározott MRL-eket ezért módosítani kell. Amennyiben az MRL-eket az említett irányelvek mellékleteiben már korábban megállapították, módosításuk helyénvaló. Amennyiben még nem állapítottak meg MRL-eket, első ízben történő megállapításuk helyénvaló.

(9) A Kereskedelmi Világszervezeten keresztül szükség esetén a Közösség kereskedelmi partnereivel konzultációra került sor; az ezekkel az értékekkel kapcsolatos észrevételeket figyelembe vették.

(10) A 86/362/EGK, a 86/363/EGK és a 90/642/EGK irányelvet ezért ennek megfelelően módosítani kell.

(11) Az ezen irányelvben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

ELFOGADTA EZT AZ IRÁNYELVET:

1. cikk

A 86/362/EGK irányelv ezen irányelv I. mellékletének megfelelően módosul.

2. cikk

A 86/363/EGK irányelv ezen irányelv II. mellékletének megfelelően módosul.

3. cikk

A 90/642/EGK irányelv ezen irányelv III. mellékletének megfelelően módosul.

4. cikk

A tagállamok legkésőbb 2008. szeptember 14-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét, valamint az említett rendelkezések és ezen irányelv közötti megfelelést leíró táblázatot haladéktalanul eljuttatják a Bizottsághoz.

Ezeket a rendelkezéseket 2008. szeptember 15-től alkalmazzák.

Amikor a tagállamok elfogadják e rendelkezéseket, hivatkozni kell bennük erre az irányelvre, vagy hivatalos kihirdetésük alkalmával ilyen hivatkozást kell fűzni hozzájuk. A hivatkozás módját a tagállamok határozzák meg.

5. cikk

Ez az irányelv az Európai Unió Hivatalos Lapjában való kihirdetését követő huszadik napon lép hatályba.

6. cikk

Ennek az irányelvnek a tagállamok a címzettjei.

Kelt Brüsszelben, 2008. február 19-én. a Bizottság részéről Markos KYPRIANOU a Bizottság tagja

(1) HL L 221., 1986.8.7., 37. o. A legutóbb a 2007/73/EK bizottsági irányelvvel (HL L 329., 2007.12.14., 40. o.) módosított irányelv.

(2) HL L 221., 1986.8.7., 43. o. A legutóbb a 2007/57/EK bizottsági irányelvvel (HL L 243., 2007.9.18., 61. o.) módosított irányelv.

(3) HL L 350., 1990.12.14., 71. o. A legutóbb a 2007/73/EK irányelvvel módosított irányelv.

(4) HL L 230., 1991.8.19., 1. o. A legutóbb a 2007/76/EK bizottsági irányelvvel (HL L 337., 2007.12.21., 100. o.) módosított irányelv.

(5) A Guidelines for predicting dietary intake of pesticide residues (Irányelvek a peszticid-szermaradékok étrendi bevitelének előrejelzéséhez) (átdolgozott kiadás), készítette a GEMS/Food Programme (GEMS/Élelmiszer Program) együttműködésben a Codex Committee on Pesticide Residues bizottsággal (Peszticid Szermaradékok Kódexbizottsága), kiadta az Egészségügyi Világszervezet 1997-ben (WHO/FSF/FOS/97.7).

(6) A 86/362/EGK, a 86/363/EGK és a 90/642/EGK tanácsi irányelv mellékleteinek módosításával kapcsolatos kérdéseket tárgyaló szakvélemény (Az SCP szakvéleménye, 1998. július 14.). A gyümölcsökben és zöldségekben előforduló különféle peszticid-szermaradékokról szóló szakvélemény (az SCP szakvéleménye, 1998. július 14.). http://europa.eu.int/comm/food/fs/sc/scp/outcome_ppp_en.html

I. MELLÉKLET A 86/362/EGK irányelv II. mellékletének A. része kiegészül a fenitrotionra vonatkozó sorral, és a cipermetrinre, famoxadonra, mepanipirimre, metidationra és tiaklopridra vonatkozó sor helyébe a következő szöveg lép: Peszticid-szermaradék Megengedett határérték (mg/kg) „Cipermetrin, ideértve az egyéb összetevők keverékeit (izomerek összege) 2 búza, árpa, zab, rozs, tritikálé 0,01 (*) egyéb gabonafélék Famoxadon 0,2 zab 0,02 (*) egyéb gabonafélék Fenitrotion 0,5 (1) búza, árpa, zab, rozs, tritikálé 0,05 (*) egyéb gabonafélék Mepanipirim és metabolitja (mepanipirimként kifejezett 2-anilin-4-(2-hidroxi-propil)-6-metilpirimidin) 0,01 (*) (p) gabonafélék Metidation 0,1 kukorica, 0,2 cirok, 0,02 (*) egyéb gabonafélék Tiakloprid 0,1 búza, 1 árpa, zab, 0,05 (p) egyéb gabonafélék (1) Ideiglenes MRL 2009. június 1-jéig. Ha ezt az MRL-t a határidőn belül irányelv vagy rendelet nem módosítja, a megfelelő LOD-t (kimutatási határt) kell alkalmazni.”

II. MELLÉKLET A 86/363/EGK irányelv II. mellékletének B. részében a glifozátra vonatkozó sor helyébe a következő szöveg lép: Megengedett határérték, mg/kg (ppm) Peszticid-szermaradék húsban, ideértve a zsírt is, a húsból készült termékekben, belsőségekben és állati zsiradékokban az I. mellékletben a 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 és 1602 KN-kód alatt felsoroltak szerint az I. melléklet 0401, 0402, 0405 00 és 0406 szám alatt felsorolt tej és tejtermékek esetében az 1. mellékletben a 0407 00 és 0408 szám alatt felsorolt friss héjas tojások, madártojások és tojássárgája esetében „Glifozát 2 (2) marhavese 0,2 (2) marhamáj 0,5 (2) sertésvese 0,1 (2) baromfivese 0,05 (1) (2) egyéb 0,05 (1) (2) 0,05 (1) (2) (1) Az analitikailag kimutatható legkisebb érték. (2) A megengedett szermaradék-határérték ideiglenesen került megállapításra, a 91/414/EGK irányelv 4. cikke (1) bekezdése f) pontjával összhangban.”